Радаваліся за настаўнікаў і вучні, яны таксама віншавалі сваіх любімых настаўнікаў. Падтрымлівалі канкурсантаў і родныя, што ў першы дзень, што ў другі. А ветэран педагагічнай працы Ларыса Уладзіміраўна Барысік адзначыла: “Я ніколі не прапускаю конкурс настаўнікаў і заўсёды хвалююся. Гэта свята педагагічнага майстэрства. Мне цікава назіраць, як растуць педагогі, як цікава яны прадстаўляюць сябе на сцэне. Іншыя бліскуча, іншым хочацца пажадаць большай ініцыятыўнасці, як некалі ў нас: я магу, я прапаную, я хачу паказаць усё і нават больш за тое, што ўмею”.